למת הצינור

בטופולוגיה, למת הצינור היא לֶמה שבעזרתה ניתן להוכיח כי מכפלה של מספר סופי של מרחבים קומפקטיים היא קומפקטית, מבלי להידרש למשפט טיכונוף (הגורס זאת לאוסף כלשהו של מרחבים קומפקטיים).

== ניסוח הלמה והרחבתה ==

את הקבוצה <math>W \times Y</math> מכנים לעיתים צינור (tube).

ניתן להראות כי ניסוח שקול של הלמה בעזרת העתקות סגורות הוא כדלקמן: אם <math>X,Y</math> זוג מרחבים טופולוגיים כך ש- <math>Y</math> קומפקטי, אז ההטלה <math>\pi \colon X \times Y \to X</math>, <math>\pi \colon (x,y) \mapsto x</math> היא סגורה.

הלמה ניתנת להרחבה באופן הבא:

== הוכחת למת הצינור ==
ראשית, נעיין בכיסוי של החתך <math>\{x_0\} \times Y</math> בידי קבוצות בסיסיות: <math>\{U_\alpha,V_\alpha\}_{\alpha \in I}</math> כך שלכל <math>\alpha \in I</math>, <math>U_\alpha \subset X</math> ו- <math>V_\alpha \subset Y</math> פתוחות בטופולוגיות המתאימות. נוכל להניח שכל הקבוצות האלו מוכלות ב- <math>O</math> (ניתן הרי לחתוך כל אחת מהן עם <math>O</math> הפתוחה, שניתנת גם לרישום כאיחוד קבוצות בסיסיות).

החתך <math>\{x_0\} \times Y</math> קומפקטי, שכן הוא הומיאומורפי ל- <math>Y</math>, שקומפקטי לפי הנחת המשפט. מכאן, הרי שקיים לו תת-כיסוי סופי <math>\{U_i \times V_i\}_{i=1}^n</math>. נוכל להניח שכל אחת מקבוצות אלו חותכת את <math>\{x_0\} \times Y</math>, שכן אחרת נוכל להשמיטה מהכיסוי.

נגדיר <math>W = \bigcap_{i=1}^n U_i</math>. זו קבוצה פתוחה כחיתוך סופי של קבוצות פתוחות, והיא גם מכילה את <math>x_0</math> כי הוא שייך ל- <math>U_i</math> לכל <math>i \in [n]</math> (מההנחה שכל קבוצה בכיסוי חותכת את החתך). אם כן, <math>\{x_0\} \times Y \subset W \times Y</math>, ונותר לוודא כי <math>O</math> מכילה את <math>W \times Y</math>. זה נכון מכיוון ש- <math>\{U_i \times V_i\}_{i=1}^n</math> מהווה גם כיסוי של <math>W \times Y</math>. אכן, בהינתן נקודה <math>(x,y) \in W \times Y</math> נוכל לעיין בנקודה <math>(x_0,y) \in \{x_0\} \times Y</math>. מהגדרת הכיסוי קיים <math>i_0 \in [n]</math> עבורו <math>(x_0,y) \in U_{i_0} \times V_{i_0}</math>, ולכן בפרט <math>y \in V_{i_0}</math>. מתקיים כי <math>x \in U_{i_0}</math> שכן למעשה <math>x \in U_i</math> לכל <math>i \in [n]</math> מהגדרת <math>W</math> כחיתוך כל ה- <math>U_i</math>-ים. לכן <math>(x,y) \in U_{i_0} \times V_{i_0}</math> ואזי <math>W \times Y \subset \bigcup_{i=1}^n (U_i \times V_i) \subset O</math> (הרי <math>U_i \times V_i \subset O</math> לכל <math>i \in [n]</math>).

== תכונות ומסקנות ==
# הדרישה בלמת הצינור ש- <math>Y</math> קומפקטי היא הכרחית. למשל ב- <math>\mathbb{R}^2 = \mathbb{R} \times \mathbb{R}</math> (בוחרים <math>X = Y = \mathbb{R}</math>), הקבוצה הפתוחה <math>O = \{(x,y) : |xy|<1\}</math> מכילה את החתך <math>\{0\} \times \mathbb{R}</math>, אך היא אינה מכילה אף צינור סביבו. אכן, אם קיים בשלילה צינור <math>W \times Y</math> המכיל את החתך <math>\{0\} \times \mathbb{R}</math> ומוכל ב- <math>O</math>, נובע כי <math>W \subset (-1/y,1/y)</math> לכל <math>y > 0</math>, מה שגורר כי <math>W = \{0\}</math>, בסתירה להיותו קבוצה פתוחה ב- <math>\mathbb{R}</math>.
# כאמור, מלמת הצינור ניתן להוכיח שמכפלה סופית של מרחבים קומפקטיים היא קומפקטית, באופן הבא (ההוכחה היא למכפלה של שני מרחבים קומפקטיים, וההכללה למספר סופי כלשהו באינדוקציה): יהיו <math>X,Y</math> זוג מרחבים קומפקטיים, ונראה שמכפלתם <math>X \times Y</math> קומפקטית אף היא. יהי <math>\mathcal{A}</math> כיסוי פתוח של <math>X \times Y</math>, ויש להראות שקיים לו תת-כיסוי סופי. לכל <math>x \in X</math>, החתך <math>\{x\} \times Y</math> קומפקטי (הוא הומיאומורפי ל- <math>Y</math>), ומכיוון ש- <math>\mathcal{A}</math> מכסה אותו הרי שקיים לו תת-כיסוי סופי <math>\{A_i\}_{i=1}^m</math>. הקבוצה <math>O = \bigcup_{i=1}^m A_i</math> פתוחה (כאיחוד של פתוחות) ומכילה את החתך <math>\{x\} \times Y</math>. לכן מלמת הצינור קיימת <math>W_x \subset X</math> פתוחה כך ש- <math>\{x\} \times Y \subset W_x \times Y \subset O</math>. נסיק כי <math>\{A_i\}_{i=1}^m</math> הוא תת-כיסוי סופי גם של <math>W_x \times Y</math>. האוסף <math>\{W_x\}_{x \in X}</math> מהווה כיסוי פתוח של <math>X</math> הקומפקטי, ולכן קיים לו תת-כיסוי סופי <math>\{W_{x_i}\}_{i=1}^n</math>. מכאן <math>\{W_{x_i} \times Y\}_{i=1}^n</math> הוא כיסוי סופי של <math>X \times Y</math>, וכפי שהוצג קודם כל אחד מאיבריו מכוסה על ידי מספר סופי של איברי <math>\mathcal{A}</math>. מכאן נסיק שיש ל- <math>X \times Y</math> תת-כיסוי סופי מאיברי <math>\mathcal{A}</math>.
# אין די בלמת הצינור בכדי להוכיח את משפט טיכונוף, המכליל את התוצאה הקודמת למכפלות אינסופיות של קבוצות קומפקטיות.

== לקריאה נוספת ==
<div class="mw-content-ltr">
* James R. Munkres, Topology, Prentice Hall, 2000, p. 167-169
</div>
קטגוריה:משפטים מתמטיים
קטגוריה:טופולוגיה
צינור